Աբսենտ

Աբսենտ ( от  — դառը օշինդր), ոգելից խմիչք, որին անիսի համ ու հոտ է տրված, և որը քամված է մի շարք բույսերի ծաղիկներից ու տերևներից և սովորաբար պարունակում է շուրջ 70 % (երբեմն՝ 75 % և նույնիսկ 89,9 %) էթիլ սպիրտ։ Աբսենտի կարևորագույն բաղադրիչը դառն օշինդրի մզուքը՝ էքստրակտն է (), որի եթերային յուղերում կա մեծ քանակությամբ տույոն։

Բաղադրությունը և հատկանիշները 
Տույոնը երկար ժամանակ համարվում էր աբսենտի ազդող գլխավոր բաղադրիչներից մեկը։ Դա թունավոր նյութ է, որի մասին տիրապետում էր այն կարծիքը, թե հալյուցինացիաներ է առաջացնում Հետագայի ուսումնասիրությունները չեն հաստատել դա, այնինչ XIX դարում գտնում էին, որ բարձր թնդությամբ աբսենտի առաջ բերած արբեցությանը տույոնը հավելում է վառ դրսևորվող գրգռիչ գործողություններ, որոնք հաճախ հանգեցնում են անվերահսկելի ագրեսիայի։ Սակայն ժամանակակից ուսումնասիրությունները ցույց են տվել, որ աբսենտի հալյուցինածին հատկությունները մեծապես չափազանցված են։

Աբսենտն ավանդաբար բնական կանաչ գույն է ունենում, թեև կարող է նաև անգույն լինել։ Գեղարվեստական գրականության մեջ այն հաճախ պատկերավոր կերպով անվանվում է  "" (կանաչ հուրի-փերի) կամ «կանաչ վհուկ»։ Երբեմն սխալմամբ դասում են լիկյորների շարքին՝ մոռանալով, որ նրան շաքար չի հավելվում և, ուրեմն, պարզապես ոգելից խմիչք է, որն ավանդաբար շշալցվում է բարձր թնդությամբ։

Աբսենտն սկզբնապես պատրաստվել է շվեյցարական Նյոշատել կանտոնում, 18-րդ դարի վերջերին։ 19-րդ դարի վերջերին և 20-րդի սկզբներին շատ սիրված խմիչք է դարձել Ֆրանսիայում, հատկապես արվեստագետների՝ նկարիչների, գրողների բոհեմական շրջանակում։ Աբսենտի հայտնի սիրահար էր Վան Գոգը, ում մասին ասում են, որ այդ խմիչքը դույլերով էր խմում։

Եվ քանի որ աբսենտը ներկայացվել է որպես հոգեկանի վրա ազդեցություն գործող, հալյուցինացիաներ ծնող, վտանգավոր խմիչք, մի շարք երկրներում, ներառյալ ԱՄՆ-ը, Ֆրանսիան, Նիդերլանդները, Բելգիան, Շվեյցարիան, Ավստրո-Հունգարիան,  դրա օգտագործումն արգելվել է՝ սկսած 1915 թվականից։

1990-ական թվականներից ժամանակակից Եվրոպական Միության երկրներում այդ արգելքը հանվել է, և 21-րդ դարի սկզբներին աբսենտի մոտավորապես  200 բրենդներ էին արդեն արտադրվում մեկ տասնյակից ավելի երկրներում՝ Ֆրանսիայում, Շվեյցարիայում, Ավստրիայում, Գերմանիայում, Նիդերլանդներում, Իսպանիայում, Չեխիայում և այլուր։

Գրականություն 
 Adams, Jad (2004) Hideous absinthe: a history of the devil in a bottle, London: I.B. Tauris.

Ծանոթագրություններ

Արտաքին հղումներ 

 "Absinthe's second coming" —An April 2001 article in Cigar Aficionado about the first absinthe commercially produced in France since the 1915 ban.
 "Swiss face sobering future after legalizing absinthe" —A March 2005 Reuters article about the legalising of absinthe in Switzerland.
 "The Mystery of the Green Menace"—A November 2005 Wired magazine article about a New Orleans man who has researched the chemical content of Absinthe and now distills it in France.
 "The Return of the Green Faerie"—A wine and spirit journal article about the history, ritual, and artistic cult of Absinthe.
 The Wormwood Society —An independent organisation supporting changes to the US laws and regulations concerning absinthe. Provides articles, a forum and legal information.
 "What Is Absinthe"—Article discussing absinthe and its effect over mind and body.

Ըմպելիքներ
Թունդ ալկոհոլային խմիչքներ